उनका अनुसार, वीरगञ्ज करिडोरका अधिकांश उद्योग बाहिर कालो झ्ण्डा राखेर भित्र निर्वाध चलिरहेका हुन्छन्। आफूहरूले बुझदा प्रदीप यादवले बाहिर कालो झ्ण्डा राखेर भित्र उद्योग चलाउने तारतम्य मिलाएको पाएको उनले बताए। उनका अनुसार, बन्दको समयमा उद्योगी–व्यवसायीहरूसँग प्रति ट्रक रु.३ हजारदेखि रु.५ हजारसम्म लिएर चलाउन दिने काम भएको छ। यो आरोपलाई गलत सावित गर्न फेरि तिनैले २६ कात्तिकमा परवानीपुरबाट सुक्खा बन्दरगाह गइरहेको ना.२.ख ८२२ नम्बरको ट्रक र ना. २ ख ३३३८ नम्बरको कन्टेनर बोक्ने ट्रकमा आगजनी गरेको सिंहले बताए। यो आगजनीमा प्रत्यक्ष संलग्न यादव विरुद्ध स्थानीयले उजुरी गर्ने तयारी गरे पनि सामसुम पारिएको उनी बताउँछन्।
